Bührer ble gjennom flere sesonger sett på som en av verdens beste orienteringsløpere, spesielt på langdistanse og i stafettsammenheng. I tsjekkiske Marienbad i 1991 løp han første etappe på Sveits' stafettlag som tok VM-gull. Sammen med Alain Berger, Urs Flühmann og Christian Aebersold sørget Bührer for det første sveitsiske VM-gullet i stafett gjennom historien. Thomas Bührer var ankermann på laget da Sveits ble verdensmestre i USA i 1993 og i Tyskland i 1995.